**Anunț public de selecție Responsabil proiecte speciale**

În vederea susținerii implementării programului „Timișoara - Capitală Europeană a Culturii în anul 2023”, Asociația Timișoara 2021 - Capitală Europeană a Culturii lansează un Anunț public de selecție a unui *Responsabil proiecte speciale*, cu posibilitatea depunerii candidaturilor în perioada 13.01-20.01.2023.

**Responsabil proiecte speciale**

**1 post, contract de colaborare pe 3 luni cu prelungire automată pe același termen, dacă părțile nu decid altfel;**

**timp de muncă: cel mult 40 de ore/săptămână;**

**Descrierea postului**

Responsabilul de proiecte speciale asistă Directorul de comunicare în relația cu presa audio-video, presa scrisă și influenceri din Social Media în diseminarea informațiilor despre Programul „*Timișoara - Capitală Europeană a Culturii în anul 2023*”. De asemenea, este responsabil cu crearea textelor RO/EN pentru conturile din mediile sociale ale organizației.

**Cerințe față de deținătorul funcției**

* experiență de lucru în domeniu de cel puțin 5 ani;
* experiență avansată în lucrul cu texte scrise și al documentării despre evenimente culturale;
* experiență avansată în lucrul cu reprezentanți ai presei și influenceri din mediile sociale;
* posedarea fluentă a limbii române şi a limbii engleze;
* excelente abilități de comunicare;

**Sarcini specifice**

* coordonează activitățile din cadrul proiectului supervizând direct echipele tehnice, consultanții și alți colaboratori implicați;
* stabilește relații de colaborare pe termen lung cu partenerii din mass media ai proiectului și asigură suport logistic pentru aceștia, în funcție de condițiile stabilite în prealabil;
* organizează periodic întâlniri cu echipa de proiect;
* prezintă proiectul reprezentanților celorlalte departamente ale asociației și menține comunicarea cu aceștia;
* monitorizează progresul atins în raport cu obiectivele propuse și întocmește rapoarte lunare către parteneri și beneficiari;
* asigură rezolvarea problemelor apărute în implementarea proiectului și informează la timp Directorul de comunicare cu privire la problemele apărute și care nu pot fi rezolvate la nivelul său;
* asistă Directorul de comunicare în crearea de texte speciale pentru conturile Social Media ale asociației, precum și de comunicări cu presa română și străină cu care menține corespondența;
* creează texte originale despre evenimentele culturale din Timișoara, precum și texte explicative despre misiunea tuturor instituțiilor culturale implicate în implementarea Programului „*Timișoara - Capitală Europeană a Culturii în anul 2023*”;
* se ocupă de detaliile logistice ale press trip-urilor organizate pentru prezentarea Programului „*Timișoara - Capitală Europeană a Culturii în anul 2023*”;

**Relații ierarhice în cadrul organizației**

* se subordonează Directorului Executiv al asociației și, după caz, Managerului de Operațiuni, precum și Directorului de comunicare;
* colaborează cu colegii din asociație și cu partenerii asociației.

**Depunerea candidaturii**

Personale interesate vor transmite pe adresa de e-mail a asociației, **recrutare@timisoara2023.eu**, dosarul de candidatură format din:

* Curriculum vitae;
* scrisoare de intenție.

**Termenul-limită** de primire a candidaturilor este 20.01.2023, ora 23:59 (ora României). Interviurile vor avea loc în intervalul 23-25.01.2023. Vor fi invitate la interviu doar personale care au depus dosarul de candidatură complet.